Armandas Kučys

**Armandas Kučys** (g. 2003 m. vasario 27 d.) – Lietuvos futbolininkas, puolėjas, žaidžiantis Slovėnijos Celės „Nogometni klub“ klube.

Kitados atstovavo Lietuvos jaunimo rinktinėms. 2021 m. debiutavo nacionalinėje Lietuvos futbolo rinktinėje.

## Karjera
Atstovavo Panevėžio Sporto gimnazijai bei Panevėžio Futbolo Akademijai.

### „Panevėžio“ klubas
2019 m. pradėjo profesionalo Karjerą pradėjo FK Panevėžys, tačiau klubui atstovavo žaisdamas Panevėžys B ekipoje, Pirmoje lygoje.

### „Ekrano“ klubas
2020 m. žaidė naujai suburtoje „Ekrano“ komandoje, kuri dalyvavo Antros lygos pirmenybėse.

### FF Kalmar
Persikėlė į Švediją ir atstovavo FF Kalmar U-19 ekipai. Rungtynėse prieš FF Malmo U19 pasižymėjo įvarčiu.

Nuo 2022 m. liepos 28 d. nuomos pagrindais atstovavo Oskarshamns AIK (susitarimas iki 2022 m. lapkričio 30 d.), kuris rungtyniavo Švedijos trečiojoje pakopoje.

2022 m. liepos 30 d. debiutavo rungtynėse prieš IK Oddevold. Kučio atstovaujama ekipa pralaimėjo varžovams rezultau 0:1.

Toyota taurės turnyre, kuris skirtas žemesniųjų pakopų ekipoms, A. Kučys rungtynėse prieš Rappe GOIF ekipą pelnė tris įvarčius, o Oskarshamn sutriuškino varžovus rezultatu 6:0.

2023 m. nuomos pagrindais atstovavo IFK Berga.

### „Kauno Žalgirio“ klubas
2023 m. liepos pradžioje sugrįžo į Lietuvą ir pasirašė 2,5 metų kontraktą su „Kauno Žalgirio“ klubu.

2023 m. liepos 7 d. debiutavo klube A lygos rungtynėse prieš FK Panevėžys. Varžovai sutriuškino kauniečius rezultatu 3:0. Armandas Kučys pasirodė po keitimo antrame kėlinyje ir žaidė iki finalinio švilpuko.

2023 m. rugsėjo 28 d. rungtynėse prieš DFK Dainava pasižymėjo įvarčiu. Po Kučio tikslaus smūgio kauniečiai pirmavo rezultatu 1-0, tačiau nesugebėjo išlaikyti persvaros ir mačas baigėsi lygiosiomis (1-1).

2024 m. kovo 17 d. A lygos rungtynėse prieš Šiaulius. Futbolininkas 23 minutę pelnė įvartį ir kauniečiai pirmavo (1-0). Pačioje pirmojo kėlinio pabaigoje žaidėjui buvo parodyta antra geltona kortelė, virtusi raudona. Armandas Kučys buvo pašalintas iš aikštės. Visą antrą kėlinį daugumoje žaidę šiauliečiai palaužė kauniečius rezultatu 2-1.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Garliava. Kauniečiai sutriuškino varžovus rezultatu 5-0 ir pateko į kitą etapą.

### „Celje“ klubas
2024 m. birželio 27 d. pranešta, kad futbolininkas keliasi į NK Celje (Slovėnija). 2024 m. liepos 10 d. debiutavo klube UEFA Čempionų lygos atrankos rungtynėse prieš FC Flora. Taline vykusiose rungtynėse dominavo slovėnai, nugalėję šeimininkus triuškinančiu rezultatu 5-0. Armandas Kučys pasižymėjo perdavimu bei uždirbo 11 m. baudinį.

2024 m. rugpjūčio 29 d. „Celje“ namuose rezultatu 4:1 nugalėjo Jerevano „Pyunik“. „Celje“ išvykoje nusileido rezultatu 0:1, tačiau laimėjo bendru rezultatu 4:2. Slovėnijoje du įvarčius pelnė Armandas Kučys. Lietuvis į aikštę žengė 71 minutę ir netrukus (73 min.) pelnė savo pirmąjį įvartį, o 85 minutę įtvirtino „Celjės“ klubo pranašumą.

2025 m. vasario 13 d. Konferencijų lygos rungtynėse prieš Nikosijos APOEL pasižymėjo dviem įvarčiais. Susitikimas baigėsi lygiosiomis 2-2. Kučys pelnė pirmąjį rungtynių įvartį ir slovėnai pirmavo (1-0), antrojo kėlinio pradžioje pasižymėjo dar kartą ir slovėnai išsiveržė į priekį (2-1).

2025 m. gruodžio 2 d. oficialiai tapo žinoma, kad sunkią traumą išsigydęs futbolininkas grįžo į rikiuotę ir dar metams pratęsė sutartį su klubu.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai, įvertinimai
; Asmeniniai įvertinimai
* 2023 m. A lyga spalio lapkričio mėnesių geriausias žaidėjas.
* 2024 m. balandžio mėn. geriausias A lygos jaunasis žaidėjas;

## Rinktinės
Atstovavo Lietuvos jaunimo rinktinėms ir nacionalinei rinktinei.

* Nacionalinėje rinktinėje debiutavo 2021 m. lapkričio 15 d. draugiškose rungtynėse prieš Kuveitą.

* 2024 m. kovo 21 d. pelnė įvartį rungtynėse prieš Gibraltarą. Lietuvos vyrų futbolo rinktinė Portugalijoje, Fare sužaidė pirmąsias rungtynes dėl išlikimo UEFA tautų lygos C divizione. Lietuviai minimaliu rezultatu 1-0 iškovojo pergalę.

* 2024 m. birželio 8 d. pelnė įvartį 2024-ųjų Baltijos taurės pusfinalio rungtynėse prieš Latviją. Lietuviai nugalėjo varžovus rezultatu 2-0 ir pateko į finalą.

* 2024 m. rugsėjo 10 d. pelnė įvartį į Rumunijos rinktinės vartus UEFA tautų lygos C diviziono 2 grupės rungtynėse Rumunijoje. Varžovai nugalėjo lietuvius rezultatu 3-1.

* 2024 m. spalio 15 d. pelnė įvartį nuo 11 metrų žymos į Rumunijos rinktinės vartus UEFA tautų lygos C diviziono 2 grupės rungtynėse Dariaus ir Girėno stadione, tačiau lietuviai neišlaikė turėtos persvaros ir pralaimėjo rezultatu 1-2.

### Įvarčiai

## Taip pat skaitykite
* Aurimas Kučys, (žaidėjo tėvas)

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive